
	IZVJEŠTAJ O ANALIZI UTICAJA PROPISA ZA LOKALNE SAMOUPRAVE

	NAZIV PROPISA
	Odluka o osnivanju Fondacije „Nikšić 2030 – Evropska prestonica kulture“

	1. Definisanje problema
· Da li je propis posljedica zahtjeva (propisa) na državnom nivou?
· Navesti zakonski, odnosno strateški ili drugi osnov za donošenje propisa?
· Da li se propisom utvrđuju sopstvene nadležnosti ili preneseni, odnosno povjereni poslovi lokalne samouprave?
· Koje probleme  treba da riješi predloženi akt?
· Da li problem ima rodnu dimenziju? (ima posebni uticaj na žene)
· Koji su uzroci problema?
· Koje su posljedice problema?
· Koji su subjekti oštećeni, na koji način i u kojoj mjeri?
· Kako bi problem evoluirao bez promjene propisa (“status quo” opcija)?

	Predložena odluka nije neposredna posljedica zahtjeva da se na lokalnom nivou prenese ili sprovede konkretan propis sa državnog nivoa, već predstavlja akt kojim Opština Nikšić, u okviru sopstvenih nadležnosti, uspostavlja institucionalni okvir za realizaciju projekta „Nikšić 2030 – Evropska prestonica kulture“.
Pravni osnov za donošenje Odluke sadržan je u čl. 3, 10 stav 3 i 11 Zakona o nevladinim organizacijama, članu 28 i članu 38 stav 1 tačka 2 Zakona o lokalnoj samoupravi, kao i članu 35 stav 1 tačka 2 i članu 38 stav 1 Statuta Opštine Nikšić.
Propisom se uređuje pitanje iz sopstvene nadležnosti lokalne samouprave, od značaja za lokalnu zajednicu, a ne preneseni odnosno povjereni poslovi.
Problem koji treba riješiti jeste potreba za uspostavljanjem posebnog, stabilnog i profesionalnog institucionalnog okvira za efikasnu pripremu, koordinaciju, upravljanje i realizaciju višegodišnjeg projekta Evropska prestonica kulture, kao i za obezbjeđivanje kontinuiteta, transparentnosti, međunarodne saradnje i održivosti rezultata projekta.
Uzrok problema je složenost i višegodišnji karakter projekta, potreba za koordinacijom velikog broja domaćih i međunarodnih partnera, kao i potreba za angažovanjem stručnog i interdisciplinarnog tima i upravljanjem programskim, finansijskim, produkcionim i komunikacionim aktivnostima.
Bez donošenja Odluke (status quo) ne bi bio uspostavljen poseban pravni subjekt odgovoran za implementaciju projekta, što bi otežalo koordinaciju partnera, zapošljavanje stručnog tima, upravljanje sredstvima i programima, međunarodno umrežavanje, kao i obezbjeđivanje kontinuiteta i dugoročnog nasljeđa projekta.
Predložena odluka nema neposrednu rodnu dimenziju niti ima poseban negativan uticaj na žene. Ciljevi i djelatnosti Fondacije usmjereni su na građane i aktere kulturnog, društvenog i privrednog života bez razlikovanja po polu.

	2. Ciljevi
· Koji ciljevi se postižu predloženim propisom?
· Da li bilo koji od ciljeva unapređuje rodnu ravnopravnost? 


	Osnovni cilj je osnivanje Fondacije „Nikšić 2030 – Evropska prestonica kulture“ kao samostalne, nezavisne i neprofitne organizacije koja će predstavljati centralnu operativnu platformu za implementaciju projekta i za sprovođenje postprojektnih aktivnosti.
Posebni ciljevi su: efikasno planiranje, upravljanje i realizacija kulturnih i drugih projektnih aktivnosti; obezbjeđivanje kontinuiteta i profesionalnog upravljanja; razvoj i promocija kulturne scene i kreativnih industrija; uključivanje građana i mladih; jačanje kapaciteta institucija i organizacija; razvoj međunarodne, regionalne i prekogranične saradnje; promocija Nikšića i Crne Gore; zaštita i promocija kulturne i prirodne baštine; razvoj turizma i infrastrukture; i obezbjeđivanje održivosti rezultata projekta.
Odluka ne utvrđuje poseban cilj rodne ravnopravnosti, ali su ciljevi postavljeni inkluzivno i mogu doprinositi ravnopravnom učešću žena i muškaraca u kulturnim, obrazovnim, kreativnim i drugim programima Fondacije.

	3. Opcije
· Zašto je propis neophodan? - Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).
· Obrazložiti preferiranu opciju?(prilikom obrazlaganja opcije uključiti i rodnu dimenziju te opcije: kako preferirana opcija unapređuje rodnu ravnopravnost-status žena i odnose među ženama i muškarcima)

	Razmatrane opcije su: 1) status quo – nastavak aktivnosti bez osnivanja posebnog pravnog lica; 2) neregulatorna/organizaciona opcija – koordinacija projekta kroz postojeće organe i službe Opštine i partnerske institucije; i 3) regulatorna opcija – donošenje Odluke i osnivanje posebne fondacije.
Status quo i neregulatorna opcija ne obezbjeđuju u dovoljnoj mjeri poseban, kontinuiran i profesionalan institucionalni okvir za složen višegodišnji projekat, niti optimalne uslove za upravljanje programima, sredstvima, partnerstvima, međunarodnom saradnjom i postprojektnim nasljeđem.
Preferirana je regulatorna opcija – osnivanje Fondacije – jer omogućava jasno definisanu odgovornost, organe upravljanja i zastupanja, mogućnost angažovanja stručnog tima, raznovrsne izvore finansiranja, transparentno finansijsko upravljanje i kontinuitet realizacije projekta. Ova opcija je rodno neutralno formulisana i ne uvodi različit tretman žena i muškaraca; ravnopravno učešće može se dodatno obezbjeđivati kroz buduće programe, konkurse i politike Fondacije.

	4. Analiza uticaja
· Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne, kao i rodno-senzitivne uticaje propisa?
· Koje troškove ili uštede će primjena propisa izazvati građanima i privredi (naročito malim i srednjim preduzećima)?
· Da li pozitivne posljedice donošenja propisa opravdavaju troškove koje će on stvoriti?
· Da li se propisom podržava stvaranje novih privrednih subjekata na tržištu i tržišna konkurencija?
· Uključiti procjenu administrativnih opterećenja i biznis barijera.


	Rješenja će neposredno uticati na Opštinu Nikšić i novoosnovanu Fondaciju, a posredno na ustanove kulture, organizacije civilnog društva, umjetnike, kreativni sektor, obrazovne institucije, privredne subjekte, turistički sektor, mlade, građane i domaće i međunarodne partnere.
Očekivani pozitivni uticaji su: profesionalizacija i bolja koordinacija projekta; jačanje kulturnog sektora i kreativnih industrija; razvoj međunarodnih partnerstava; veća vidljivost Nikšića; mogućnosti za razvoj kulturnih, obrazovnih i turističkih sadržaja; podsticanje građanskog učešća; i stvaranje dugoročnih razvojnih efekata.
Mogući negativni uticaji prvenstveno se odnose na potrebu obezbjeđivanja sredstava i administrativnih kapaciteta za rad Fondacije, kao i na rizike koordinacije većeg broja učesnika. Odluka sama po sebi ne uvodi nove obaveze, naknade ili administrativne troškove za građane i privredu.
Pozitivni efekti osnivanja Fondacije opravdavaju troškove njenog funkcionisanja, imajući u vidu obim, trajanje i međunarodni značaj projekta. Odluka ne uređuje neposredno osnivanje privrednih subjekata niti tržišnu konkurenciju, ali aktivnosti Fondacije mogu indirektno podsticati kreativne industrije, turizam i lokalnu privredu.
Ne prepoznaju se neposredne biznis barijere niti nova administrativna opterećenja za privredu. Rodno-senzitivni uticaj je neutralan na nivou same Odluke, uz mogućnost pozitivnog uticaja kroz ravnopravnu dostupnost programa i aktivnosti ženama i muškarcima.

	5.Procjena fiskalnog uticaja
· Da li je potrebno obezbjeđenje finansijskih sredstava iz budžeta lokalnih samouprava odnosno budžeta Crne Gore za implementaciju propisa i u kom iznosu?
· Da li je obezbjeđenje finansijskih sredstava jednokratno, ili tokom određenog vremenskog perioda?  Obrazložiti.
· Da li su neophodna finansijska sredstva obezbijeđena u budžetu lokalnih samouprava odnosno budžetu Crne Gore za tekuću fiskalnu godinu, odnosno da li su planirana u budžetu za narednu fiskalnu godinu?
· Da li propis utiče na visinu prihoda jedinice lokalne samoupraveodnosno prihoda budžeta Crne Gore i kako?
· Da li će se implementacijom propisa ostvariti novi prihodi za budžet jedinicelokalne samouprave, odnosno za budžet Crne Gore?
· Ko su potencijalni korisnici budžeta za implementaciju propisa (u kojem procentu bi korisnici mogli biti muškarci, a u kojem žene? Da li implementacija budžeta može biti uzrok neravnopravnosti između muškaraca i žena?)


	
Za rad i ostvarivanje ciljeva Fondacije biće potrebna finansijska sredstva. Odlukom je predviđeno da se Fondacija može finansirati iz državnog budžeta, budžeta jedinice lokalne samouprave, fondova Evropske unije, dobrovoljnih priloga, sponzorstava i donacija, poklona, kamata, dividendi i zakupnina, dobiti od obavljanja privredne djelatnosti i drugih zakonom dozvoljenih izvora.
Finansiranje nije zamišljeno isključivo kao jednokratno, već može trajati tokom perioda realizacije projekta i postprojektnih aktivnosti, u skladu sa finansijskim planovima i raspoloživim izvorima.
Odlukom je utvrđeno da Fondacija nema početnu imovinu. Sredstva Fondacije koristiće se isključivo za ostvarivanje ciljeva utvrđenih Odlukom, u skladu sa finansijskim planom koji usvaja Upravni odbor, uz obavezu podnošenja godišnjeg izvještaja o radu i finansijskog izvještaja Skupštini opštine.
Mogući su indirektni pozitivni fiskalni efekti kroz razvoj kulturnih i kreativnih industrija, turizma i privrednih aktivnosti.
Potencijalni korisnici budžetskih sredstava biće Fondacija i, kroz njene programe i aktivnosti, različite ciljne grupe. Sama Odluka ne stvara osnov za neravnopravan tretman žena i muškaraca.


	6. Konsultacije zainteresovanih strana
· Naznačiti da li je korišćena eksterna ekspertska podrška i ako da, kako.
· Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).
· Da li su predstavnice ženskih udruženja bile uključene u konsultacije?
· Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.


	Prilikom izrade odluke konsultovani su eksterni eksperti na regionalnom i međunarodnom nivou koji su imali iskustvo u operativnoj realizaciji i evaluaciji EPK projekta. Između ostalog, kao eksperti saradnici angažovani su: dr Beatriz Garcia, vodeći međunarodni ekspert za monitoring i evaluaciju EPK projekta, kao i dr Vuk Radulović, međunarodni konsultant za EPK projekte i pravni stručnjak u ovoj oblasti.  Konsultacije su realizovane i sa gradovima nosiocima titule Evropske prestonice kulture, kroz direktnu komunikaciju sa predstavnicima organizacija koje implementiraju projekat, kao i kroz Culture Next mrežu za gradove kandidate i nosioce titule Evropske prestonice kulture. U svrhu informisanja je u okviru pomenute mreže organizovan i program mobilnosti. Konsultacije su u kontinuitetu tokom 2026. godine realizovane i sa Ministarstvom kulture i medija, kao i Ministarstvom regionalno-investicionog razvoja i saradnje sa nevladinim organizacijama. Predstavnice ženskih udruženja nisu bile uključene kao ciljana grupa u procesu konsultacija.

Glavne sugestije međunarodnih eksperata i zainteresovanih strana bile su vezane za neophodnost primjene najboljih praksi u obezbjeđivanju nezavisnog i fleksibilnog operativnog sistema, koji omogućava efikasan projektni rad i privlačenje različitih izvora domaćeg i međunarodnog sufinansiranja. Od strane angažovanih saradnika u okviru Kancelarije Nikšić 2030 Evropska prestonica kulture izvršena je analiza različitih mogućih modela i mapirane prepreke i prednosti svakog od mogućih modela. Na osnovu detaljne analize izrađene su preporuke u pravcu osnivanja fondacije kao najefikasnijeg modela.


	7: Monitoring i evaluacija
· Koje su potencijalne prepreke za implementaciju propisa? 
· Koji su glavni indikatori prema kojima će se mjeriti ispunjenje ciljeva?
· Ko će biti zadužen za sprovođenje monitoringa i evaluacije primjene propisa?

	Potencijalne prepreke za implementaciju su: blagovremeno obezbjeđivanje finansijskih sredstava iz planiranih izvora; formiranje i efikasan rad organa Fondacije; obezbjeđivanje stručnih kadrova; koordinacija velikog broja domaćih i međunarodnih partnera; realizacija složenog višegodišnjeg programa; i održavanje kontinuiteta i transparentnosti upravljanja.
Glavni indikatori mogu biti: upis Fondacije u registar i uspostavljanje organa; usvajanje Statuta i finansijskih planova; realizacija planiranih programa i projekata; broj i kvalitet domaćih i međunarodnih partnerstava; broj realizovanih kulturnih, obrazovnih i drugih aktivnosti; stepen uključivanja građana i mladih; obezbijeđena sredstva iz različitih izvora; realizacija infrastrukturnih i programskih aktivnosti predviđenih projektom; ostvareni rezultati monitoringa projekta; i redovno podnošenje godišnjih izvještaja o radu i finansijskih izvještaja.
Za monitoring i evaluaciju rada Fondacije odgovorni su njeni organi u okviru nadležnosti utvrđenih Odlukom i Statutom, dok je Odlukom izričito propisana obaveza Fondacije da Skupštini opštine podnosi godišnji izvještaj o radu i finansijski izvještaj. Fondacija će takođe doprinositi monitoringu i evaluaciji projekta „Nikšić 2030 – Evropska prestonica kulture“ i diseminaciji rezultata.

